Hyvät huoltajat

Varhaiskasvatuksen **toiminta supistuu 24.12.2021 – 9.1.2022**. Supistettu toiminta-aika perustuu sivistysjohtajan päätökseen. Supistetun toiminnan aikana varhaiskasvatus on tarkoitettu ensisijaisesti niille lapsille, jotka tarvitsevat varhaiskasvatusta huoltajien työstä tai opiskelusta johtuvasta syystä.

Piikinmäen vuoropäiväkoti sulkeutuu 24.12.2021 kello 15.00 ja toiminta alkaa jälleen 27.12.2021 kello 5.00. Muuten päiväkoti on avoinna ympärivuorokautisesti.

Hirsimäen päiväkoti ja Lasitehtaan koulun varhaiskasvatus, Jukolan päiväkoti ja Uramon päiväkoti ovat avoinna lasten varhaiskasvatustarpeen edellyttämässä laajuudessa.

Haapahuhdan päiväkoti, Herajoen päiväkoti, Junailijankadun päiväkoti, Kirjauksen päiväkoti, Kontiontien päiväkoti, päiväkoti Saturnus ja Uunilinnun päiväkoti ovat suljettuina.

Lapsille tarjotaan supistetun ajan varhaiskasvatuspaikka alueella avoinna olevasta yksiköstä.

Maksutonta esiopetusta ei tarjota koulujen loma-aikoina. Esiopetusikäiselle lapselle järjestetään tarvittaessa maksullista täydentävää varhaiskasvatusta alueella avoimena olevasta yksiköstä.

Herajoen esiopetusryhmien lapsille varhaiskasvatus tarjotaan Piikinmäen päiväkodissa.

Junailijankadun päiväkodin esiopetusryhmien lapsille varhaiskasvatus tarjotaan Hirsimäen päiväkodissa. Lasitehtaan varhaiskasvatusyksikön esiopetusryhmän lapsilla varhaiskasvatus tarjotaan Lasitehtaan koulun tiloissa.

Jukolan ja Peltosaaren esiopetusryhmien lapsille varhaiskasvatus tarjotaan Jukolan päiväkodin ja koulun tiloissa

Haapahuhdan, Pohjoisen ja Uramon varhaiskasvatusyksiköiden esiopetusryhmien lapsille varhaiskasvatus tarjotaan Uramon päiväkodin ja Uramon koulun tiloissa.

Kerhoja, avointa päiväkotia tai perusopetuksen iltapäivätoimintaa ei tarjota joululomaviikoilla.